Femina eosdem maris characteres fere omnes ac singulos offert eaque differt solummodo 
cornuum defectu, et macula frontali media latius cinerascente. Mammarum papillas quatuor 
approximatas inguinales gerit, statura aequalis est. In uno occiso specimine, caeso ventre, 
hinnulum utero inclusum, tam maturum invenimus, ut mater in ipso partu occisa videretur. 
Hinnulus femineus, omni parte bene excultus, in Museo regio iuxta matrem positus, caeso 
est, idemque capitis colore flavo -castaneo laetiore superne, fronte media concolore, aurium limbo 
nigro distincto, pectore et gula paullo magis flavicantibus insignis est. Collum magis cinerascit, 
prymna rufo colore saturatiore est; uropygium cinerascit. 
Calli scopaeque aetati nulli neutrique sexui adsunt. 
Bursarum inguinalium ne vestigium quidem reperitur. 
Mandibulae dentes octoni incisivi, molares in iunioribus quini. Hinnulus, caeso, perfectos 
incisivos dentes in utero gessit. 
Prima specimina Hemprich prope Arkiko mense Maio in sylvis montium Gedam 
dictorum venatus est, alia equidem medio mense Julio prope Eilet occidi. Lepidissimum 
animalculum magna frequentia illic habitat, sed nunquam gregarium vidimus. Avidum in novas 
res saepe caprarum more proxime accurrebat et facillime ictu capiebatur, conspecto vero tempe- 
stive periculo, fuga veloci insidiis se subducebat. Gravida femina ineunte Maio potiti sumus. 
Cenchri graminis herbas potissimum pascit. Caro sapidissima erat, etiamsi nulla arte ad 
coenam pararetur. 
Oestris hae omnes africanae Antilopae multo minus infestantur quam asiatica Sciiga, cuius 
cutem in cribri modum perforatam vidi. In sola Antilope Dorcade aliquoties Oestrorum larvas 
offendimus. Rarius etiam Entozois obnoxiae sunt. Cysticercos in Dorcade aliquoties reperi et 
in unico Antilopae Denrpricliianae specimine Ascaridis speciem in intestino nidulantem vidi. 
Illi vero parasiti suo ordine describentur. 
Corollaria. 
Apud Bruceum etiam nomen Madoqua legitur, sed aliquam eius explicationem apud 
illum non inveni. 
Antilope a Cretzschmaro saltianae nomine descripta colore et vellere a nostra parumper 
differre videtur, hinc quod illic omissum est addere liceat, hyberno tempore a Riippellio franco- 
furtana animalia occisa esse. Riippell enim Ianuario, Februario et Martio in Habessinia fuit, 
quod ex eius itinerario constat. Utrum differentia colorum, quae in francofurtana icone cano- 
cinerea animalia exhibet, capitis fusco -colore in carneum vergente, ad pictorem remittenda sit, 
de eo iudicabunt, qui comparationem denuo facient. Maculae pedum anteriorum albae, quae in 
uno francofurtano specimine pictae sunt et adultis competere dicuntur, nostris omnibus specimi- 
nibus defuerunt, eaedemque igitur hyberno potius velleri esse videntur. Praeterea lanam cineream 
Hempr. et E ii re ne. Mammalia I. 
bb 
